HAMON i iḥesben awadem am wakken d tamiḍrant n tesnazmult dɣa yenna-d: Imi awadem d tamiḍrant tasnazmulit, awadem yezmer deg unekmer amenzu, ad d-yettwasbadu am wakken d alɣac yettwagsusrun, alɣac i d-yettakken ummsil aruɣlil (deg kra n tecreḍt) d unmik aruɣlil danamek neɣ d azal n uwadem.1 Ilmend n wawal n umaẓray-a awadem yettuneḥsab am wakken d azmul d axel n uḍris, yettak-d anamek d wazal n uwadem. Awadem d azmul i dyettakken anamek deg uḍris: d tayunt n unamek yezmer ad yettwaglem am wakken daɣen yezmen ad yettwasleḍ.